OpenLLM-France/wikimedia huggingface dataset:
# Thomomys townsendii

Thomomys townsendii és una espècie de mamífer rosegador de la família dels geòmids. És endèmic de l'oest dels Estats Units. Es tracta d'una espècie excavadora que s'alimenta principalment d'arrels, tubercles i vegetació de superfície. Els seus hàbitats naturals són els sòls profunds, humits, francs i alcalins a la part baixa dels biomes d'artemísies, així com els sòls profunds de valls fluvials o antics fons lacustres. És una espècie en risc mínim, és a dir, no sembla que hi hagi cap amenaça significativa per a la seva supervivència.
Fou anomenat en honor del naturalista, ornitòleg, escriptor i col·leccionista estatunidenc John Kirk Townsend.

## Referències

* ↑ Linzey, A. V.; NatureServe (Hammerson, G.). Thomomys townsendii. UICN 2008. Llista Vermella d'espècies amenaçades de la UICN, edició 2008, consultada el 27 juliol 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 416. ISBN 978-0801893049.
# Agulló

«Agulló» té aquests significats:
* Botànica: sinònim d'aculi. Vegeu agulló (botànica).
* Zoologia: sinònim de fibló. Vegeu agulló (zoologia).
* Geografia: població d'Àger. Vegeu Agulló (Àger).
Viccionari
# Districte de Montreuil

El Districte de Montreuil-sur-Mer és un dels 7 districtes amb què es divideix el departament francès del Pas de Calais, a la regió dels Alts de França. Té 8 cantons i 164 municipis i el cap del districte és la sotsprefectura de Montreuil-sur-Mer.

## Cantons

cantó de Berck - cantó de Campagne-lès-Hesdin - cantó d'Étaples - cantó de Fruges - cantó de Hesdin - cantó de Hucqueliers - cantó de Montreuil - cantó de Le Parcq

## Vegeu també

* Cantons del Pas de Calais
# Ace Cafe London

L'Ace Cafe London està situat al carrer circular de Hendon, Londres. És un bar i lloc de trobada per motoristes on es troben per beure i parlar. S'explica que es posava una moneda a la màquina de discs i el que feia una volta i arribava abans que s'acabés la cançó guanyava l'aposta. Va estar tancat durant uns anys, però ara torna a estar obert i s'hi tornen a fer trobades i concerts cada cap de setmana. Era el lloc predilecte dels roquers de l'època de les dècades de 1950 i 1960. Després de tancar el 1969, va reobrir el 1997.

## Referències

* ↑ Clayton, Antony. London's coffee houses: a stimulating story (en anglès). Historical Publications, 2003, p. 165. ISBN 0948667869.
* ↑ Walker, Alastair. The Cafe Racer Phenomenon (en anglès). Veloce Publishing Ltd, 2009, p. 73. ISBN 1845842642.

## Enllaços externs

* Ace Cafe London - Lloc web oficial
* Esdeveniments organitzats al cafè Arxivat 2010-08-25 a Wayback Machine.
* Cafès clàssics del Regne Unit
# Comtat de Rheinfelden

El comtat de Rheinfelden fou una jurisdicció feudal de l'actual Suïssa sorgida al segle XI i que va agafar aquest nom en establir-se al castell de Stein a Rheinfelden.
La família governava amb dret comtal el Sisgau (1048), Sundgau (1052) i l'Albgau. Els seus dominis estaven al sud de la Selva Negra i a la regió de l'Aar i l'Emme, i el castell de Stein i la vila de Rheinfelden al Sisgau eren feus imperials dins el Sisgau. Es creu que estaven emparentats amb la casa reial de Borgonya, la noblesa lorenesa i els comtes d'Habsburg. El seu ancestre seria Cunó (Khuno) de Borgonya, comte palatí mort el 1026. El va succeir el seu fill Cunó II i a aquest Rodolf, administrador del domini reial de Borgonya, que el 1057 fou nomenat duc de Suàbia per Agnes, vídua d'Enric III, segurament per evitar que agafés la direcció de la nobles borgonyona oposada a la incorporació del regne de Borgonya al Sacre Imperi; es va casar llavors (segurament ja estava casat amb una princesa de la casa d'Homberg) amb Matilde filla d'Enric III que li va aportar en dot dominis a Suïssa septentrional, especialment Erlinsbach, que va cedir al convent d'Einsiedeln el 1070; Matilde va morir el 1060 i es va casar llavors amb Adelaida de Savoia de la que es va separar el 1070 (el Papa va refusar el divorci). Vers 1071 va començar el seu conflicte amb el seu cunyat Enric IV però va demanar la mediació d'Agnes es va arranjar i va anar a combatre els saxons al costat del seu cunyat; partidari de la reforma va introduir les regles de l'abadia de Fruttuaria (Piemont) a Sant Blas (a la Selva Negra) el 1072; abans de 1075 va fundar el priorat clunisenc de Rüeggisberg. A la Guerra de les Investidures va prendre partit pel papa Gregori VII i va impedir a Enric IV, de camí a Canossa, de passar pels principals colls alpins (1076). El 1077 fou elegit anti-rei pels partidaris de reforma gregoriana, però les dificultats que va trobar a Magúncia, Augsburg, Constança i Zúric quan va creuar el país després del coronament el van obligar a anar al nord on va rebre l'homenatge dels saxons. Enric IV el va declarar fora de la llei i va cedir part dels seus béns a Burcard d'Oltigen, bisbe de Lausana; Rudolf va tenir un èxit limitat i quan el papa el va reconèixer ja era una mica tard; el 1080 Rodolf va aconseguir una gran victòria a la batalla de Hohenmölsen, però va perdre la mà dreta i va acabar morint de la ferida.
El seu fill Bertold fou proclamat duc de Suàbia al lloc del seu pare absent el 1079. Els aliats del pare el van ajudar i així el 1084 quan estava assetjat a Berthoud, el comte Bertold de Zahringen va forçar l'aixecament del setge. Fou el darrer representant mascle de la família, i va morir sense fills el 1090. El seu germà Otó l'havia precedit. Els seus dominis van passar en gran part al seu cunyat Bertold II de Zahringen casat amb la seva germana Agnes.

## Referències

* ↑ von Wyß, Georg. «Berthold II. (Markgraf)». A: Duncker & Humblot. Allgemeine Deutsche Biographie (ADB) (en alemany), 1875.

## Enllaços externs

* Història
# Ramon Benito i Martínez

Ramon Benito Martínez (Tordera, 29 d'agost de 1974) és un entrenador i exjugador d'hoquei sobre patins català, que des de l'any 2015 entrena el Girona Club d'Hoquei.
Va començar a practicar l'hoquei amb el Club Patí Tordera, on debutaria en el primer equip l'any 1993, després de passar un any pel Blanes Hoquei Club. El 1996 fitxa pel Club Patí Vic i es converteix en un dels referents de l'equip, assolint un copa del rei l'any 1997.
L'etapa més brillant de la seva carrera esportiva ha transcorregut al FC Barcelona, on arribà l'any 1999 de la mà de Carlos Figueroa. La seva vinculació amb el Barça conclou l'any 2006, en el partit que atorgà al seu equip el títol de lliga d'aquesta temporada.
A partir de la temporada 2006-2007 torna a jugar amb el Blanes HC. Era un defensa fort i ràpid, amb un gran xut des de la llarga distància i un caràcter que el convertia en un dels líders de l'equip.
Després de divuit anys com a jugador d'hoquei sobre patins, es va retirar al final de la temporada 2009-10, passant a ser secretari tècnic i entrenador del Blanes HC. Al febrer de 2013 fou destituït com a tècnic del conjunt blanenc, tot i que s'hi incorporà de nou per uns mesos de l'any 2014. Posteriorment, entrenà el Club Patí Tordera la temporada 2014/15. L'any 2015 fitxà pel Girona Club d'Hoquei i aconseguí que, per primera vegada a la història, assolís la màxima divisió estatal, l'OK Lliga.

## Palmarès com a jugador
### Club Patí Vic

* 1 Copa del Rei (1998/99)

### FC Barcelona

* 5 Copes Continentals (2000/01, 2001/02, 2002/03, 2004/05, 2005/06)
* 5 Copes d'Europa (1999/00, 2000/01, 2001/02, 2003/04, 2004/05)
* 1 Copa de la CERS (2005/06)
* 3 Copes Ibèriques (1999/00, 2000/01, 2001/02)
* 2 Supercopes espanyoles (2003/04, 2004/05)
* 7 Lligues espanyoles (1999/00, 2000/01, 2001/02, 2002/03, 2003/04, 2004/05, 2005/06)
* 4 Copes del Rei (1999/00, 2001/02, 2002/03, 2004/05)

### Blanes Hoquei Club

* 2 Golden Cup (2006, 2007)

## Referències

* ↑ Martí, Joan. «El Citylift Girona tanca la plantilla». OKcat.cat, 01-08-2015. [Consulta: 19 juny 2016].
* 1 2 3 «Ramon Benito i Martínez». Enciclopèdia de l'esport català. Barcelona: Grup Enciclopèdia Catalana.
* ↑ «Ramon Benito es retira després de divuit anys en l'elit». Avui, 12-05-2010.
* ↑ Graell, Jordi. «Ramon Benito entrenarà el Tordera». Ara.cat, 13-06-2014. [Consulta: 4 octubre 2015].
# Rami Mehmed Paixà

Rami Mehmed Paixà (Istanbul, 1655/1656 - Rodes, març de 1707) fou un poeta i gran visir otomà (1703). Va deixar 1.400 poesies de mèrit; un diwan complet fou publicat pòstumament (1897) amb obres d'un gendre anomenat Salim.
Després de completar la seva educació, inicià la seva carrera burocràtica al servei de la cort; va ocupar alguns càrrecs i el 1684 fou nomenat kapudan paixà. Va participar en algunes campanyes, com la de Quios, i feu el pelegrinatge a la Meca; des de 1690 va treballar com a assistent a l'oficina del reisülküttap (un càrrec equivalent al de ministre d'afers exteriors) i el 1696 va ser promogut al mateix càrrec de reisülküttap, des d'on negociaria, tres anys més tard, el Tractat de Karlowitz, mitjançant el qual es posava punt final a deu anys de guerra i a l'expansionisme otomà. El 1703 fou nomenat kubbe weziri i el dia 24 de gener de 1703 fou designat com a gran visir en el lloc de Daltaban Mustafà Paixà.
Va reformar l'administració civil i va tenir importants encerts: va limitar les càrregues de les fortaleses de frontera, va aixecar milícies contra els àrabs rebels, va garantir el pagament dels sous a les tropes, va fer aqüeductes, va restaurar mesquites, va millorar la seguretat de les caravanes, va sedentaritzar a algunes tribus de turcmans, i va fer fabricar teixits que abans s'importaven.
La revolta d'Istanbul iniciada amb la proclamació de Mustafà II, es va acabar al cap de quatre setmanes amb la seva deposició el 22 d'agost de 1703. Per un moment va caure en desgràcia, però ràpidament va tornar al favor de la cort i fou nomenat governador de Xipre (desembre de 1703-octubre de 1704), i després d'Egipte (octubre de 1704-setembre de 1706) però el seu govern va tenir problemes i fou revocat i enviat en exili a l'illa de Rodes on va morir el març de 1707 a causa de les tortures que se li van aplicar.

## Vegeu també

* Sari Mehmed Paixà

## Bibliografia

* J. von Hammer, Histoire de l'Empire ottoman, depuis son origine jusqu'à nos jours, ; traduït de l'alemany per J. J. Hellert, Volum 1 a 18
Gran visir otomà :
# Rasclet tricolor

El rasclet tricolor (Rallina tricolor) és una espècie d'ocell de la família dels ràl·lids (Rallidae) que habita zones humides amb vegetació des de Damar, a les illes Petites de la Sonda, cap a l'est per Nova Guinea i illes properes, algunes illes de l'Arxipèlag D'Entrecasteaux i del de Bismarck, fins al nord-est d'Austràlia.

## Referències

* ↑ Rasclet tricolor a CERCATERM Rev. 29/01/2012
# Rascletó

El rascletó, picardó, picardonet o (es)quadrinyola (Zapornia parva) és una espècie d'ocell de la família dels ràl·lids (Rallidae) que habita aiguamolls i riberes amb vegetació flotant d'Euràsia, localment a molts indrets d'Europa, i a través del centre i sud de Rússia fins a Kazakhstan, i Transcaucàsia fins a Tadjikistan. Passa l'hivern des de la zona mediterrània, cap a l'est fins al nord de l'Índia. Als Països Catalans pot ser observat durant la migració, essent menys notable la seua presència en altres èpoques.

## Referències

* ↑ Rascletó a CERCATERM Rev. 06/02/2012
* ↑ Nomenclatura Popular i Científica de la Fauna Ornitològica Valenciana. Isabel Saval Guardiola Rev. 10/02/2012
* ↑ «DIEC».
* ↑ «Una errada de Joan Coromines: la definició de "quadrinyola" - 11 febrer 2013». [Consulta: 20 juliol 2019].
* ↑ El rascletó a Catalunya segons el SIOC Rev. 20/02/2012
# Rascló becblau

El rascló becblau (Mentocrex kioloides) és una espècie d'ocell de la família dels sarotrúrids (Sarothruridae) que habita el bosc dens de l'est i nord-oest de Madagascar. Ha estat considerat coespecífic de Mentocrex beankaensis, que va ser separat arran els treballs de Goodma et al. 2011

## Referències

* ↑ «Rascló becblau». Cercaterm. TERMCAT, Centre de Terminologia. Rev. 20/11/2023(català)
* ↑ Goodman, S. M.; Raherilalao, M. J.; Block, N. L. 2011. Patterns of morphological and genetic variation in the iMentocrex kioloides complex (Aves: Gruiformes: Rallidae) from Madagascar, with the description of a new species. Zootaxa 2776: 49-60
# Rackheath

Rackheath és una localitat situada al comtat de Norfolk, a Anglaterra (Regne Unit), amb una població estimada a mitjan 2016 de 1.599 habitants.
Està situada al nord-est de la regió Est d'Anglaterra, prop de la ciutat de Norwich —la capital del comtat— i de la costa de la mar del Nord.

## Referències

* ↑ Citypopulation.de Estadístiques del comtat de Norfolk. Consultat el 12 de juliol de 2018.
# Raconet del Sebastià

El Raconet del Sebastià és un jaciment arqueològic del paleolític mitjà, situat a prop del terme municipal de Granyena de les Garrigues, Lleida.

## Descripció

El jaciment es troba en zona de conreu d'ametllers i oliveres, concretament en una terrassa de graves a la banda esquerra de la Vall Major.

## Troballes arqueològiques

El Raconet és una zona habitacional sense estructures amb datada cap al 90.000-33.000 a.n.e, durant el paleolític mitjà. En una prospecció superficial el 1984 es van recollir vint-i-cinc peces de sílex molt deshidratades, principalment ascles i lamines. A partir d'aquí es va donar una datació cap al paleolític inferior o del neolític. Actualment, però, s'han trobat algunes amb fàcies musterienses, per tant, pertanyents al Paleolític mitjà.

## Vegeu també

* Prehistòria a Catalunya
* Paleolític
* Paleolític inferior

## Referències

* ↑ «Inventari del Patrimoni Cultural Immoble Català. Direcció General d'Arxius, Biblioteques, Museus i Patrimoni de la Generalitat de Catalunya.» (en català). [Consulta: 15 maig 2015].

## Bibliografia

* ESQUERDA, M.. "El poblament prehistòric al terme de Granyena de les Garrigues (Exposició d'unes activitats de recerca)". I Trobada d'Estudiosos de la comarca de les Garrigues. p.181-201.
* ESQUERDA, M.. "Recerques arqueològiques a la Vall Major". III Trobada d'estudiosos de la comarca de les Garrigues. p.149-173.
* Inventari del Patrimoni Cultural Immoble Català. Direcció General d'Arxius, Biblioteques, Museus i Patrimoni de la Generalitat de Catalunya (e-Gipci).
# Reig Patrimonia

Reig Patrimonia és un grup empresarial del Principat d'Andorra vinculat a la família Reig present en quatre sectors, el tabaquer, financer, immobiliari i hoteler. El grup té participacions d'Andorra Banc Agrícol Reig, entre altres empreses.
A través de la Fundació Julià Reig es va crear el Museu del Tabac, museïtzant Tabacs Reig l'origen del grup.

## Referències

* ↑ «L'Empresa Familiar Andorrana celebra el seu primer fòrum». Vilaweb.cat, 22-10-2002. [Consulta: 13 novembre 2011].
* ↑ «El reto exterior de la empresa familiar» (en castellà). Cincodias.com, 29-10-2005. [Consulta: 13 novembre 2011].
* ↑ «Unitats de negoci». Reigpatrimonia.ad. [Consulta: 13 novembre 2011].
* ↑ «REIG PATRIMONIA integra un nuevo sistema de consolidación». Accesomedia.com, 19-02-2002. [Consulta: 13 novembre 2011].

## Enllaços externs

* Reig Patrimonia
# Ratolí de Thomas d'Anderson

El ratolí de Thomas d'Anderson (Thomasomys andersoni) és un rosegador del gènere Thomasomys que viu a Bolívia, on només és conegut en una localitat del departament de Cochabamba. L'espècie fou anomenada en honor del biòleg estatunidenc Sydney Anderson, per les seves nombroses contribucions al coneixement dels mamífers de Bolívia. Els seus parents més propers són T. oreas i una espècie que encara no ha sigut descrita, però que s'assembla morfològicament a T. notatus. L'espècie és coneguda a partir de només dos individus, que foren capturats als arbres.

## Bibliografia

* Salazar-Bravo, J.; Yates, T. L. 2007. «A new species of Thomasomys (Cricetidae: Sigmodontinae) from central Bolivia Arxivat 2012-02-23 a Wayback Machine.». pàg. 747-774 a Kelt, D. A.; Lessa, E. P.; Salazar-Bravo, J.; Patton, J. L. (editors). 2007. The Quintessential Naturalist: Honoring the Life and Legacy of Oliver P. Pearson. University of California Publications in Zoology, 134: 1-981.
# Ratolí de Thomas de Pagaibamba

El ratolí de Thomas de Pagaibamba (Thomasomys pagaibambensis) és una espècie de mamífer rosegador de la família dels cricètids. És endèmic del nord-oest del Perú, on viu a altituds d'entre 2.530 i 3.370 msnm. El seu hàbitat natural són els boscos montans. Es nodreix de llavors i petits invertebrats. Té una llargada de cap a gropa de 121-158 mm, la cua de 142-181 mm i un pes de 48-78 g. El seu nom específic, pagaibambensis, significa ‘de Pagaibamba’ en llatí.

## Referències

* ↑ Pacheco i Ruelas, 2023, p. 52.
* 1 2 Pacheco i Ruelas, 2023, p. 53.
* ↑ Pacheco i Ruelas, 2023, p. 19.

## Bibliografia

* Pacheco, V.; Ruelas, D. «Systematic Revision of Thomasomys cinereus (Rodentia: Cricetidae: Sigmodontinae) from Northern Peru and Southern Ecuador, With Descriptions of Three New Species» (en anglès). Bulletin of the American Museum of Natural History, 461, 1, 2023, pàg. 1-72. DOI: 10.1206/0003-0090.461.1.1.
# Refugi Les Pedrisses

El refugi de les Pedrisses és un refugi forestal dins el municipi de Queralbs (Ripollès) a 2.134 m d'altitud i situat sota el vessant sud del pic de Torreneules, uns 50 m. per sobre el "camí dels Enginyers" que va del Santuari de Núria fins a Coma de Vaca.
Propietat de la Direcció General del Medi Natural de la Generalitat de Catalunya, aquesta cabana d'obra té dos departaments, però un amb el sostre desfet. L'altre espai té teulada de lloses, però amb estat també precari. Dins hi ha una llar de foc però no hi ha llenya pels voltants.

## Referències

* ↑ Institut Cartogràfic i Geològic de Catalunya
# Rags (pel·lícula de 1915)

Rags és una pel·lícula muda de la Famous Players Film Company dirigida per James Kirkwood i protagonitzada per Mary Pickford i Marshall Neilan. La pel·lícula, de 5 bobines, es va estrenar el 2 d’agost de 1915.

## Argument

Paul Ferguson proposa a Alice McCloud que es casin però poc després es descobreix que falten diners per culpa seva al banc on treballa. Alice decideix acceptar de totes maneres la proposta i el seu tutor, John Hardesty, el president del banc, permet que la parella no sigui denunciada i pugui abandonar la ciutat.
Anys més tard, Paul és un borratxo en un campament miner. L'Alice va morir després de donar a llum una nena, que es converteix en una noia plena de vida que tothom coneix com a “Rags”. Encara que Paul s’aprofita d'ella, Rags el protegeix durant una baralla al bar. Keith Duncan, un jove ric enginyer de mines, que resulta ser nebot de John Hardesty, s'enamora d’ella. Tot i que a ella també li agrada s'adona que les seves posicions socials els impedeixen casar-se. Quan Rags s'assabenta que Paul i dos còmplices planegen robar la nòmina de l'empresa minera, avisa el xèrif. Paul és ferit mortalment a la batalla posterior i deixa enrere una carta en què demana que John s'ocupi de Rags. La noia s'adapta gradualment a la bona vida mansió Hardesty, i John aprova el seu l'enllaç d’ella amb Keith. Tot i que un malentès separa en Rags i Keith, el seu amor finalment triomfa.

## Repartiment

* Mary Pickford (Alice McCloud/ "Rags")
* Marshall Neilan (Keith Duncan)
* Joseph Manning (John Hardesty)
* J. Farrell MacDonald (Paul Ferguson)
* Gertrude Norman (vella criada)

## Referències

* ↑ Beauchamp, Cari. Without Lying Down: Frances Marion and the Powerful Women of Early Hollywood (en anglès). University of California Press, 1998-03-24, p. 442. ISBN 978-0-520-21492-7.
* ↑ «Feature releases- Current and coming». Motion Picture News 12, 5, 7 d’agost 1915, pàg. 96.

## Enllaços externs

* “Rags” al catàleg de l'American Film Institute
# Ramdane Haifi

Ramdane Haïfi (1948 – 24 de febrer de 2007), també conegut com a Ramdane Imazighen i Dda Ramdane, fou un activista polític francoalgerià i nacionalista amazic. Va néixer a Ifnayen, Larbaâ Nath Irathen, i fou important per a la creació i desenvolupament de l'Acadèmia Berber junt amb Mohand Arav Bessaoud. Més endavant esdevingué propietari de l'Ighuraf Imazighen, un hotel-restaurant amazic a l'est de París. Fou assassinat en 2007 per un llogater que no li havia pagat el lloguer.

## Referències

* ↑ http://www.rezki.net/Vive-emotion-apres-l-assassinat-de.html Arxivat 2016-06-24 a Wayback Machine.
* ↑ http://kabyle.com/archives/l-actu-kabylie/edition-tizi-ouzou/article/une-foule-considerable-a-l%5BEnllaç+no+actiu%5D
* ↑ http://www.tamazgha.fr/Ramdane-Haifi-n-est-plus,1878.html
# Relacions entre Sud-àfrica i Moçambic

Les relacions entre Sud-àfrica i Moçambic es refereix a la les relacions actuals i històriques entre Sud-àfrica i Moçambic. Les relacions governamentals van començar el 1923, durant l'època colonial, quan la Unió Sud-africana entrà en acords formals amb l'Imperi Portuguès per a la colònia d'Àfrica Oriental Portuguesa (Moçambic) pel que fa a mà d'obra, transport i assumptes comercials. Graça Machel, la Primera Dama de Moçambic des de 1975 a 1986, després es va casar amb el primer president post-apartheid de Sud-àfrica, Nelson Mandela, el 18 de juliol de 1998, el dia del 80è aniversari de Mandela. Van romandre casats fins a la mort de Mandela el 5 de desembre de 2013, a l'edat de 95. Havia estat casada anteriorment amb el primer president de Moçambiqc, Samora Machel, qui va morir en un accident d'aviació el 19 d'octubre de 1986 als 53.

## Apartheid
### Relacions amb els blancs

Els blancs sud-africans i els blancs del Moçambic sota control portuguès gaudiren de relacions molt estretes durant l'època colonial. Quan Sud-àfrica va posar en pràctica les lleis de l'apartheid, Maputo, la capital de Moçambic, va esdevenir una destinació per a molts blancs que escapaven de les polítiques socials conservadores del govern de l'apartheid. Quan Moçambic va obtenir la seva independència de Portugal el 1975, milers de blancs nascuts a Moçambic es van traslladar a través de la frontera amb Sud-àfrica, els descendents dels quals són avui portuguesos sud-africans.

### Relacions entre negres

Els shangaan o tsonga viuen a banda i banda de la frontera amb Moçambic i Sud-àfrica. El moviment negre entre els dos estats existia en gran part a causa de la possibilitat dels moçambiquesos de trobar treball a les mines de Sud-àfrica. Les remissions transfrontereres constitueixen una part important de l'economia de Moçambic.

### Guerra

Sud-àfrica va tenir un paper important en la guerra civil de Moçambic donant suport al RENAMO contra el govern del FRELIMO. Sud-àfrica i Moçambic van signar l'acord de Nkomati en 1984, que va acabar oficialment el paper de Sud-àfrica en la guerra, tot i que va continuar fins a l'adveniment de la democràcia a Sud-àfrica el 1994.

## Referències

* ↑ Mozambique from the Department of Foreign Affairs, Republic of South Africa
# Remo Forrer

Remo Forrer (Hemberg, 5 de setembre del 2001) és un cantant suís.
Des de petit, Forrer ja estava interessat en la música i va aprendre a tocar la flauta, l'acordió i el piano. El 6 d'abril del 2020 va guanyar la versió suïssa The Voice. També va participar en el programa de televisió I Can See Your Voice.
El 20 de febrer del 2023 es va anunciar que Remo Forrer va ser escollida internament per representar Suïssa en el Festival de la Cançó d'Eurovisió 2023, que se celebrarà en la ciutat britànica de Liverpool. El 7 de març es va publicar la cançó «Watergun».

## Referències

* 1 2 «Remo Forrer representará a Suiza en Eurovisión 2023 con "Watergun" tras ganar The Voice» (en castellà). RTVE, 07-03-2023. [Consulta: 12 abril 2023].
* ↑ «Remo Forrer will represent Switzerland at Eurovision 2023» (en anglès). Eurovision.tv, 20-02-2023. [Consulta: 12 abril 2023].